b'\n_START_ARTICLE_\nMga wikang Agta\n_START_PARAGRAPH_\nAng mga wikang Agta ay isang pangkat ng mga wika sa Pilipinas na sumasaklaw sa 11 pook sa buong kapuluan. Sila ay matatagpuan sa Palanan, Isabela na nabibilang sa pangkat ng mga Negrito. Ito ay maririnig na ginagamit sa isla ng Dumagat, sa mga Rehiyon ng Bikol, mula sa Cagayan hanggang sa bandang Silangang bahagi ng Luzon._NEWLINE_Nakatayo sa dalampasigan ang kanilang mga bahay na hugis tatsulok at kahit sila ay nagpapalipat-lipat ng tirahan, bumabalik pa rin sila sa kanilang tirahan sa dalampasigan. Marunong silang gumawa ng mga gawaing-bahay. Pangangaso at pangingisda ang kanilang hanapbuhay at sila rin ay nagkakaingin tulad ng mga Indones. Ang batayan ng kanilang kapayapaan at kaayusan ay ang mga sinaunang batas.'